ပြည်ထောင်စုမြန်မာနိုင်ငံတော်သည် ၁၉၄၈ ခုနှစ်၊ ဇန်နဝါရီလ ၄ ရက်နေ့တွင် အချုပ်အခြာအာဏာပိုင် လွတ်လပ်သောနိုင်ငံအဖြစ်သို့ရောက်ရှိကာ ပြည်ထောင်စုနိုင်ငံကို တည်ထောင်သည့်အချိန်မှစ၍ နိုင်ငံတော်အစိုးရက ဂုဏ်ထူး၊ ဘွဲ့ထူးများ ပေးအပ်ခြင်း နည်းစနစ်သစ် တီထွင်၍ နိုင်ငံတော်သမ္မတက နှစ်စဉ် လွတ်လပ်ရေးနေ့အထိမ်းအမှတ်အဖြစ်ဖြင့် ချီးမြှင့်သည်။ ဂုဏ်ထူးဘွဲ့ထူးများကို သင်္ဂဟ၊ ဘွဲ့၊ တံဆိပ်၊ ဟူ၍ ၃ မျိုးခွဲခြားရာ၌ သင်္ဂဟပြီးလျှင် ဘွဲ့၊ ဘွဲ့၏အောက် တံဆိပ်ဟူ၍ ဖြစ်သည်။ ဘွဲ့များတွင် သီရိပျံချီ၊ ဝဏ္ဏကျော်ထင်၊ အလင်္ကာကျော်စွာ၊ သိပ္ပံကျော်စွာ၊ ဇေယျကျော်ထင်ဟူ၍ ၅ မျိုးရှိသည် - သီရိပျံချီဘွဲ့ကို ပြည်ထောင်စုမြန်မာနိုင်ငံ၏ ကောင်းရာကောင်းကျိုးကို ဖြစ်ထွန်းအောင် ထူးကဲကောင်းမွန်စွာ ဆောင်ရွက်သူများအား ချီးမြှင့်သည်။ ဝဏ္ဏကျော်ထင်ဘွဲ့ကို အများပြည်သူတို့၏ ကောင်းရာကောင်းကြောင်းကို ဖြစ်ထွန်းအောင် ထူးကဲကောင်းမွန်စွာ ဆောင်ရွက်ခြင်းအတွက် ချီးမြှင့်သည်။ အလင်္ကာကျော်စွာဘွဲ့ကို စာပေ ပရိယတ္တိ၊ သုခုမပညာ၊ ကခြင်း၊ သီခြင်း၊ ဂီတပညာအရပ်ရပ်တို့တွင် ထူးခြားကောင်းမွန်စွာ တတ်မြောက်သူများအား ချီးမြှင့်သည်။ သိပ္ပကျော်စွာဘွဲ့ကို သိပ္ပံပညာ၊ ကုန်ကူးသန်းရောင်းဝယ်ရေးနှင့် စက်မှုလက်မှုပညာရပ်များတွင် ထူးကဲကောင်းမွန်စွာ ဆောင်ရွက်သည့်အတွက် ချီးမြှင့်သည်။ ဇေယျကျော်ထင်ဘွဲ့ကိုမူ စစ်ဘက်ဆိုင်ရာ အမှုထမ်းကောင်းခြင်းအတွက် ချီးမြှင့်သည်။ ပုံပန်းသဏ္ဌာန် လက်ယာရစ်ရွှေခရုသင်းကို သပြေခက်နှစ်ခက်ဝန်းရံထားသောအမှန်တံဆိပ်ပုံဖြစ်ပြီး နိုင်ငံတာဝန်ကိုထူးချွန်ပြောင်မြောက်စွာထမ်းဆောင်ခဲ့သော နယ်ဘက်ဆိုင်ရာ အစိုးရအမှု့ထမ်း၊ ယောက်ျား၊ မိန်းမ၊ အရပ်သားများကို ချီးမြှင့်ခဲ့သည်။ သီရိပျံချီဘွဲ့ ရရှိခဲ့သူများ သီရိပျံချီဘွဲ့ရရှိခဲ့သော မြန်မာနိုင်ငံသားများ- မီးယပ်သားဖွားပါမောက္ခ ဒေါက်တာ ဒေါ်ရင်မေ (ဒပ်ဖရင်ဆေးရုံ) (၁၉၄၉) ဆေးပညာပါမောက္ခ ဒေါက်တာ ဦးမင်းစိန် (၁၉၄၉) ဦးသိန်း (သစ်တောရေးရာ မင်းကြီးချုပ်) ဓာတုဗေဒ မင်းကြီး ဦးချစ်သောင်း (၁၉၅ဝ) ခန္တီး စော်ဘွားကြီးစဝ်မြစိန် (၁၉၅၂) ဦးသန့် ကုလသမဂ္ဂ အထွေထွေအတွင်းရေးမှူးချုပ်(၁၉၅၃) ဦးသာမြတ် (၁၉၅၄) (ပျူစာပေ ပညာရှင်) ပါမောက္ခ ဒေါက်တာ ဘသန်း (၁၉၅၄) (ရန်ကုန်ဆေးကောလိပ်) ဆရာဇေယျ (၁၉၅၅) ကောလိယ ဦးစိန်းမောင် (နိုင်ငံတော်သာသနာရေးအရာရှိချုပ်၊ ​ဆဋ္ဌသင်္ဂါယနာတင်ပွဲအတွက် သာသနာကဏ္ဍမှ ဦးဆောင်ခဲ့သူ) ပင်လောင်းစော်ဘွား စောမိုးကျော် (ကယန်းလထာမျိုးနွယ်စု) (၁၉၅၉) ဝဏ္ဏကျော်ထင် ဦးစိုးရ (၁၉၅၉) ဆရာ ဇော်ဂျီ (၁၉၆၁) ဝဏ္ဏကျော်ထင် နွယ်စိုး (၁၉၆၁) ပါမောက္ခ ဦးဧမောင် (၁၉၆၂) ဆရာ မင်းသုဝဏ် (၁၉၆၂) (နိုင်ငံတော်သမ္မတ ဦးထင်​ကျော်၏ဖခင်) ဦးဘသောင်း (၁၉၆၂) (အတွင်းဝန်) ဦးစိန်ဝင်း (နိုင်ငံတော်ဝန်ကြီးချုပ်နှင့် လွတ်လပ်ရေးမော်ကွန်းဝင်(ပထမဆင့်)) ဦးသန်းစိန် (ပါလီမန်အတွင်းဝန်) အထူးခုံရုံး အဖွဲ့ဝင် ဦးစီဘူး (၁၈၉၈-၁၉၅၃) (၁၉ ဇူလိုင် နိုင်ငံတော် လုပ်ကြံမှုကို စစ်ဆေးစီရင်သော တရားရေးအဖွဲ့ဝင်) ဦးမြ (အငြိမ်းစားကျောက်စာဝန်၊ အထူးအရာရှိ၊ ရှေးဟောင်းသုတေသနဌာန) ဗိုလ်မှူးကြီး စောမြင့် (လွတ်လပ်ရေးမော်ကွန်းဝင်) ခေါ် စာရေးဆရာ မှူးသမိန် (၁၉၅၅) ဗိုလ်မှူးကြီး မောင်မောင် (လွတ်လပ်ရေးမော်ကွန်းဝင်) စည်သူ ဗိုလ်မှူးကြီး ကျော်စိုး (လွတ်လပ်ရေးမော်ကွန်းဝင်) ဒုတိယ ဗိုလ်မှူးကြီး မြင့်ဆွေ (သူရဲကောင်းမှတ်တမ်းဝင်၊ လွတ်လပ်ရေးမော်ကွန်းဝင်(ပထမအဆင့်)) ဗိုလ်မှူးကြီး သီဟသူရ လှမော် (လွတ်လပ်ရေးမော်ကွန်းဝင်(ပထမအဆင့်)) (BC-3570) ဦးဘအေး (ပြည်ထောင်စု ရွှေတံဆိပ်ဆုရှင်) ဦးဘစိန် ဦးဘဉာဏ် ဗိုလ်မှူးကြီး ကြည်မောင် (လွတ်လပ်ရေးမော်ကွန်းဝင်) (နောင်တွင် အမျိုးသား ဒီမိုကရေစီ အဖွဲ့ချုပ် စတင်တည်ထောင်ခဲ့သူ) ဒုဗိုလ်မှူးကြီး ချစ်ခိုင် (နောင်တွင် အမျိုးသား ဒီမိုကရေစီ အဖွဲ့ချုပ် အတွင်းရေးမှူး ၂) ဆရာကြီး ဃာဇီ မုဟမ္မဒ်ဟာရှင်မ်ဟာ မှူးသမိန် စန်းယု (နိုင်ငံတော်သမ္မတ) ဦး​အေးကို (နိုင်ငံတော်သမ္မတ) ဦးသိန်းဟန် (မြန်မာနိုင်ငံသမိုင်း ကော်မရှင်ဥက္ကဋ္ဌ) ဦးထွန်းမြင့် (လင်းခေး) စဝ်ခွန်အောင် စဝ်ရွှေမှုံ ဦးလွင် (ဒုတိယဝန်ကြီးချုပ်)(နောင် အမျိုးသားဒီမိုကရေစီအဖွဲ့ချုပ် တည်ထောင်သူ၊ နိုင်ငံတော်သမ္မတဟောင်း ဦးထင်ကျော် ၏ယောက္ခမ) ဦးခင့်မောင် ဦးအေမြလေး စောခင်စိုး ဦးထွန်းနေလင်း (နီပေါဖက်ဒရယ်ဒီမိုကရက်တစ် သမ္မတနိုင်ငံ ဆိုင်ရာ မြန်မာနိုင်ငံ သံအမတ်ကြီး) ဦးခင်အောင်မြင့် ( အမျိုးသားလွှတ်တော် ဥက္ကဋ္ဌ ) (၂၀၁၁) ဒေါက်တာဘဒ္ဒန္တနောဓိဉာဏ (အဂ္ဂမဟာဂဏဝါစကပဏ္ဍိတ/သီရိပျံချီ/ဒုပါမောက္ခချုပ်ဆရာတော်) ဦးဇော်ဇော် (မြန်မာနိုင်ငံဘောလုံးအဖွဲ့ချုပ် ဥက္ကဋ္ဌ) ဦးတေဇ ဦးသိန်းဆွေ (အလုပ်သမား၊ လူဝင်မှုကြီးကြပ်ရေးနှင့်ပြည်သူ့အင်အားဝန်ကြီးဌာန ပြည်ထောင်စုဝန်ကြီး) စိုးဝင်း (ဒုတိယဗိုလ်ချုပ်မှူးကြီး) ဦးဝင်းမြ - သံအမတ်ကြီး (အငြိမ်းစား) (မြန်မာနိုင်ငံ အမျိုးသား လူ့အခွင့်အရေးကော်မရှင် ဥက္ကဋ္ဌ) (၂၀၁၆) ဦးကျော်ကျော်မောင် (မြန်မာနိုင်ငံတော်ဗဟိုဘဏ် ဥက္ကဋ္ဌ) (၂၀၁၆) စဝ်အောင်မြတ် (ရှမ်းပြည်နယ်အစိုးရအဖွဲ့ ပြည်နယ်ဝန်ကြီးချုပ်) (၂၀၁၆) ဦးလှမောင်တင် (ရခိုင်ပြည်နယ် ဝန်ကြီးချုပ်) (၂၀၁၆) ဒေါက်တာဒေါ်မြတ်မြတ်အုန်းခင် (လူမှုဝန်ထမ်းကယ်ဆယ်ရေးနှင့် ပြန်လည်နေရာချထားရေး ဝန်ကြီး) (၂၀၁၆) ကရင်ပြည်နယ် တောင်ကလေးဆရာတော် ဒေါက်တာဘဒ္ဒန္တ အရှင်ပညာသာမိ (တောမှီရဟန်း) (၂၀၂၂) ကရင်ပြည်နယ်ဩဝါဒါစရိယ ဘဒ္ဒန္တကဝိဓဇ (ဇွဲကပင်တောင်ရေဆူဆရာတော်) (၂၀၂၂) အခြားကြည့်ရန် ဝဏ္ဏကျော်ထင်ဘွဲ့ အောင်ဆန်းသူရိယဘွဲ့ နိုင်ငံ့ဂုဏ်ရည်ဘွဲ့ အလင်္ကာကျော်စွာ အဂ္ဂမဟာသရေစည်သူ ကိုးကား စွမ်းဆောင်မှုဆိုင်ရာ ဂုဏ်ထူးဆောင်ဘွဲ့များ